|  |  |  |  |  |  |  |
| --- | --- | --- | --- | --- | --- | --- |
| Številka: 870-34/2023-77 | | | | | | |
| Ljubljana, dne 05. 03. 2024 | | | | | | |
| EVA (če se akt objavi v Uradnem listu RS) | | | | | | |
| **GENERALNI SEKRETARIAT VLADE REPUBLIKE SLOVENIJE**  [**gp.gs@gov.si**](mailto:gp.gs@gov.si) | | | | | | |
| **ZADEVA: Sklep o sodelovanju Republike Slovenije na vaji kibernetske obrambe in strateškega odločanja »Locked Shields 2024« (LS24) v organizaciji Natovega centra odličnosti za kibernetsko obrambo – predlog za obravnavo** | | | | | | | | | | | |
| **1. Predlog sklepov vlade:** | | | | | | | | | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZKUN, 8/12, 21/13, 47/13 – ZDU-1G, 65/14, 55/17 in 163/22) in v zvezi s prvim odstavkom 6. člena Pravilnika o vajah v obrambnem sistemu (Uradni list Republike Slovenije, št. 100/13 in 44/21) je Vlada Republike Slovenije na \_\_\_ redni seji dne \_\_\_\_\_\_\_\_\_\_\_\_\_\_ pod \_\_\_ točko dnevnega reda sprejela naslednji  **S K L E P**  Vlada Republike Slovenije je sprejela Sklep o sodelovanju Republike Slovenije na vaji kibernetske obrambe in strateškega odločanja »Locked Shields 2024« (LS24) v organizaciji Natovega centra odličnosti za kibernetsko obrambo.    Barbara Kolenko Helbl  generalna sekretarka  Priloga:   * Sklep o sodelovanju Republike Slovenije na vaji kibernetske obrambe in strateškega odločanja »Locked Shields 2024« (LS24) v organizaciji Natovega centra odličnosti za kibernetsko obrambo.   Prejmejo:   * Generalni sekretariat vlade Republike Slovenije, * Ministrstvo za delo, družino, socialne zadeve in enake možnosti, * Ministrstvo za digitalno preobrazbo, * Ministrstvo za finance, * Ministrstvo za gospodarstvo, turizem in šport, * Ministrstvo za infrastrukturo, * Ministrstvo za javno upravo, * Ministrstvo za kohezijo in regionalni razvoj, * Ministrstvo za kulturo, * Ministrstvo za naravne vire in prostor, * Ministrstvo za notranje zadeve, * Ministrstvo za obrambo, * Ministrstvo za okolje, podnebje in energijo, * Ministrstvo za pravosodje, * Ministrstvo za solidarno prihodnost, * Ministrstvo za visoko šolstvo, znanost in inovacije, * Ministrstvo za vzgojo in izobraževanje, * Ministrstvo za zdravje, * Ministrstvo za zunanje in evropske zadeve, * Urad vlade Republike Slovenije za komuniciranje, * Urad vlade Republike Slovenije za informacijsko varnost, * Služba vlade Republike Slovenije za zakonodajo, * Nacionalni odzivni center za omrežne incidente SI-CERT, * Gospodarska zbornica Slovenije – Sekcija za kibernetsko varnost. | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | |
| / | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | |
| * Boštjan Pavlin, mag., generalni direktor Direktorata za obrambne zadeve. | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | |
| / | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | |
| **/** | | | | | | | | | | | |
| **5. Kratek povzetek gradiva:** | | | | | | | | | | | |
| Od 22. 4. 2024 do 26. 4. 2024 bo Republika Slovenija sodelovala na vaji kibernetske obrambe in strateškega odločanja »Locked Shields 2024« (LS24) (v nadaljevanju: vaja), ki jo organizira Natov center odličnosti za kibernetsko obrambo v Talinu, Estonija. Sodelovanje na vaji je predvideno z Načrtom vaj v obrambnem sistemu in sistemu varstva pred naravnimi in drugimi nesrečami v letu 2024. Aktivnosti za načrtovanje vaje in sama izvedba vaje bodo v Republiki Sloveniji sledile aktivnostim, načrtovanim v Natovem centru odličnosti za kibernetsko obrambo.  V tehničnem delu se bo vaja v Republiki Sloveniji izvedla v sodelovanju z gospodarskim sektorjem in predstavniki Republike Italije na predhodno vzpostavljenem vadbenem omrežju. Izvajale se bodo simulacije zlorabe ranljivosti informacijskega sistema z vdori, katere bodo udeleženci nacionalne skupine odvračali in odpravljali identificirane ranljivosti. Strateški del vaje, na katerem bodo kot vadbenci sodelovala posamezna ministrstva in vladne službe, bo vključeval seznanitev z možnimi posledicami zlorabe ranljivosti in preučitev ukrepov za preprečitev posledic izvajanja kibernetskih napadov. Republika Slovenija bo na tehničnem delu vaje sodelovala z vojsko Republike Italije in ZDA, kot opazovalce vaje pa bo povabila pripadnike vojske Črne gore.  Skladno z dokumenti Natovega centra odličnosti in specifikacije vaje je Ministrstvo za obrambo pripravilo predlog sklepa o sodelovanju Republike Slovenije na vaji kibernetske obrambe in strateškega odločanja »Locked Shields 2024« (LS24) v organizaciji Natovega centra odličnosti za kibernetsko obrambo, s katerim se bo zagotovilo pravočasne priprave in določilo vadbence ter sodelujoče. Ministrstvo za obrambo bo zagotovilo tudi pripravo vseh ostalih dokumentov za načrtovanje in izvedbo vaje v državi. | | | | | | | | | | | |
| **6. Presoja posledic za:** | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | DA | |
| b) | usklajenost slovenskega pravnega reda s pravnim redom Evropske unije | | | | | | | | | NE | |
| c) | administrativne posledice | | | | | | | | | NE | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | NE | |
| d) | okolje, vključno s prostorskimi in varstvenimi vidiki | | | | | | | | | NE | |
| e) | socialno področje | | | | | | | | | NE | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | NE | |
| **7.a Predstavitev ocene finančnih posledic nad 40.000 EUR:**  Vadbenci ministrstva in vladne službe ter gospodarske organizacije sami krijejo stroške priprav in izvajanja vaje. Stroške, ki nastanejo v zvezi z usposabljanjem za sodelovanje na vaji, seznanjanjem udeležencev sodelujočih na vaji in sodelovanjem predstavnikov Republike Italije, krije Ministrstvo za obrambo. | | | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | | | |
|  | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  |  | | | | |  |
| **II. Finančne posledice za državni proračun** | | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
| **SKUPAJ** | | | | | |  | | | | |  |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
| 1911 – MORS | | 1911-21-0005  Zagotavljanje materialnih pogojev za delovanje MO | | 130011 mednarodno sodelovanje | | 70.000,00 | | | | |  |
| **SKUPAJ** | | | | | | **70.000,00** | | | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | | |
| Novi prihodki | | | | Znesek za tekoče leto (t) | | | | Znesek za t + 1 | | | |
|  | | | |  | | | |  | | | |
| **SKUPAJ** | | | |  | | | |  | | | |
| **/** | | | | | | | | | | | |
| **7.b Predstavitev ocene finančnih posledic pod 40.000 EUR:** | | | | | | | | | | | |
| **8. Predstavitev sodelovanja z združenji občin:** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | NE | | | |
| **9. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | NE | | |
| V skladu s sedmim odstavkom 9. člena Poslovnika Vlade RS (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 80/13, 10/14 in 164/20, 35/21, 51/21 in 114/21) se javnosti ni povabilo k sodelovanju, ker gre za predlog sklepa vlade. | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | NE | | |
| **11. Gradivo je uvrščeno v delovni program vlade:** | | | | | | | | | NE | | |
| **Marjan Šarec**  **minister** | | | | | | | | | | | |

Poslano:

* naslovniki,
* Direktorat za obrambne zadeve,
* Sekretariat generalnega sekretarja,
* Generalštab Slovenske vojske,
* Obveščevalno-varnostna služba.

VLADA REPUBLIKE SLOVENIJE PREDLOG

Številka:

Ljubljana, dne \_\_\_\_\_\_\_\_\_\_\_\_\_\_

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZKUN, 8/12, 21/13, 47/13 – ZDU-1G, 65/14, 55/17 in 163/22), v povezavi s prvim odstavkom 6. člena Pravilnika o vajah v obrambnem sistemu (Uradni list Republike Slovenije, št. 100/13 in 44/21) in v skladu z Načrtom vaj v obrambnem sistemu in sistemu varstva pred naravnimi in drugimi nesrečami v letu 2024 (VRS, št. 84300-1/2024/5 z dne 15. 2. 2024) je Vlada Republike Slovenije na \_\_\_ redni seji dne \_\_\_\_\_\_\_\_\_\_\_\_\_\_ pod \_\_\_ točko dnevnega reda sprejela naslednji

**S K L E P**

**o sodelovanju Republike Slovenije na vaji kibernetske obrambe in strateškega odločanja »Locked Shields 2024« (LS24) v organizaciji Natovega centra odličnosti za kibernetsko obrambo**

I

(uvod)

Republika Slovenija bo od 22. 4. 2024 do 26. 4. 2024 sodelovala na vaji kibernetske obrambe in strateškega odločanja Technical Cyber Defence Exercise »Locked Shields 2024« (v nadaljevanju vaja) v organizaciji Natovega centra odličnosti za kibernetsko obrambo.

II

(namen)

Namen vaje je preverjanje odzivanja na celoten spekter kibernetskih groženj, vključno s pripravo predlogov odločitev za strateški nivo odločevalcev. Udeleženci vaje bodo v nadzorovanem okolju pridobili praktična znanja in izkušnje zaznavanja in odzivanja na kibernetske incidente.

III

(cilji vaje)

Skladno z dokumentom Cyber Defence Exercise Locked Shields 2024 Exercise specifications z dne 11. 8. 2023, ki ga je pripravil Natov center odličnosti za kibernetsko obrambo v Talinu, Estonija, so cilji vaje naslednji:

* zagotoviti multinacionalno platformo za vajo kibernetskih obrambnih aktivnosti v okolju, ki simulira krizne dogodke visoke intenzitete;
* dvigniti nivo usposobljenosti na področju poznavanja omrežij, sistemske administracije in preventive kibernetskih incidentov, nadzorovanje omrežij in zaznava incidentov, izvajanje forenzičnih preiskav, razumevanje celotne problematike kibernetskih incidentov, krizno komuniciranje ob kibernetski napadih;
* vaditi mehanizme sodelovanja ter izmenjavo dobrih praks med Natom in zaveznicami, skladno z zavezami na področju kibernetske obrambe;
* vaditi mehanizme izmenjave podatkov in obveščanja z namenom izboljšati splošno razumevanje ter situacijsko zavedanje o grožnjah v kibernetskem prostoru, vključno z morebitnimi posledicami za delovanje kritične infrastrukture;
* vaditi orodja in operativne zmogljivosti konceptov v razvoju s področja kibernetske obrambe;
* izgrajevati povezljivost in zaupanje mednarodnih struktur v informacijsko varnost in delitev informacij ter izkušenj;
* izoblikovati procese situacijskega zavedanja ob kibernetski ogroženosti.

Cilj na področju prava je:

* preverjanje normativne urejenosti na kibernetskem področju v celotnem procesu kibernetskih napadov in incidentov ter upravljanja v teh situacijah.

Cilja na področju komuniciranja z javnostmi sta:

* preverjanje sposobnosti komuniciranja z javnostmi ob kibernetskih napadih;
* spoznavanje tehničnih in pravnih izzivov s ciljem komuniciranja z javnostmi.

Cilji vaje v Republiki Sloveniji so:

* usposabljati skupnost strokovnjakov kibernetske varnosti v cilju sodelovanja pri zaznavi, odzivanju in odvračanju kibernetskih napadov ter upravljati s kibernetsko varnostjo;
* preveriti zmožnost sodelovanja skupnosti strokovnjakov kibernetske varnosti iz gospodarstva in državne uprave s ciljem oblikovanja skupne zmogljivosti Republike Slovenije v namen zaščite in obrambe pred kibernetskimi grožnjami v različnih subjektih kritične infrastrukture, bistvenih storitev in državnih organov;
* preveriti odziv na posredna ali neposredna ogrožanja in varnostna tveganja v primeru kibernetske grožnje ali incidenta v kibernetskem prostoru;
* preveriti sodelovanje pravnih subjektov v državi glede odzivanja na kibernetske incidente ter pravne dileme;
* preveriti sodelovanje in funkcionalnost zaznavanja in odzivanja na kibernetske incidente v sodelovanju z gospodarskim sektorjem;
* preveriti normativne podlage in procese za usklajevanje in izvajanje postopkov kibernetske obrambe;
* dvigniti situacijsko zavedanje in vaditi pripravo ocen tveganja pred kibernetskimi incidenti;
* vaditi upravljanje z razpoložljivostjo, zaupnostjo in celovitostjo storitev na vadbenem sistemu, ki je postal tarča napadov;
* nadgraditi razumevanje kibernetskega področja in problematike kibernetskih incidentov v Republiki Sloveniji in mednarodnem okolju;
* proučiti ukrepe strateškega odločanja v primerih kibernetskega napada in ogroženosti.

IV

(osnovna zamisel za izvedbo)

Na kibernetskem vadišču, ki bo vzpostavljeno na ločenem komunikacijsko informacijskem omrežju, se bo nacionalna tehnična skupina z imenom Modra skupina odzivala, zaznavala in odvračala simulirane napade, ki jih bo po vnaprejšnjem scenariju izvajala Rdeča skupina iz simulacijskega centra v Talinu, Estonija. Modra skupina, ki bo poskušala odvračati napade in odpravljati ranljivosti ter zaščititi podatke in informacije v napadenem informacijskem sistemu, medtem ko bo Skupina za strateško odločanje delovala na odločevalski (strateški) ravni.

Naloga Modre skupine bo v okolju kibernetskega vadišča pravočasno zaznati, analizirati, ovrednotiti in oceniti stopnjo kibernetskega incidenta ter izvajati obrambo pred kibernetskimi napadi na informacijsko komunikacijsko infrastrukturo. Ključni del Modre skupine bo tehnični del skupine z ekspertnimi znanji posameznih domen kibernetske varnosti – obrambe, prava, strateških komunikacij in, skladno s tem, obravnavanje kibernetskih problemov ter posrednih učinkov.

V Republiki Sloveniji bo poleg Modre skupine delovala tudi namensko ustanovljena Skupina za strateško odločanje, ki bo na odločevalskem (strateškem) nivoju pripravljala predloge ukrepov za preprečevanje posledic simuliranih kibernetskih napadov, ki jih bo narekovala uspešnost tehničnega preprečevanja zlorabe ranljivosti informacijskega sistema, oziroma uspešnost dela Modre skupine. Skupina bo vključena v soočanje z nepredvidljivimi situacijami, ki zahtevajo hitro proučitev razmer in pripravo predlogov ukrepov s ciljem preprečitve nastanka posledic, ki jih povzročijo kibernetski incidenti in skrbela za pregled in razlago področne ureditve v Republiki Sloveniji.

V

(kraj in čas izvajanja)

Vse oblikovane skupine vaje bodo delovale v prostorih Ministrstva za obrambo.

V simulacijskem centru v Talinu v Estoniji bosta pri organizatorju vaje, v beli skupini za strateški del in rumeni skupini za poročanje, delovala tudi dva nacionalna predstavnika z Ministrstva za obrambo.

Vaja se bo izvajala praviloma v okviru rednega delovnega časa od 22. 4. do 26. 4. 2024.

VI

(priprava, načrtovanje in izvedba)

Ministrstvo za obrambo organizira in usklajuje priprave na vajo in zagotovi izdelavo dokumentov, potrebnih za izvedbo vaje v državi. Pri organizaciji strateškega dela vaje sodeluje z Uradom Vlade Republike Slovenije za informacijsko varnost. Vsi sodelujoči in udeleženci vaje so dolžni sodelovati v pripravah na vajo, pri njeni izvedbi, uresničitvi zastavljenih ciljev in pripravi končnih poročil v okviru imenovanih skupin.

VII

(vodja in vodstvo vaje)

Vodstvo vaje v Republiki Sloveniji sestavljajo:

* Boštjan Pavlin, mag., Ministrstvo za obrambo, vodja vaje,
* Andrej Fefer, Ministrstvo za obrambo, namestnik vodje vaje,
* dr. Uroš Svete, Urad Republike Slovenije za informacijsko varnost, član,
* Irena Utroša, Ministrstvo za notranje zadeve, članica,
* mag. Tadej Rupel, Ministrstvo za zunanje zadeve, veleposlanik, član,
* Mateja Rokvič, Ministrstvo za obrambo, članica,
* pk Samo Flisek, Generalštab Slovenske vojske, član,
* mag. Viktor Sterle, Ministrstvo za obrambo, član,

Vodja vaje s sklepom imenuje Skupino za pripravo in izvedbo vaje Locked Shields 2024 (LS24), ki je odgovorna za priprave in organizacijo vaje. Vodja Skupine za pripravo in izvedbo vaje Locked Shields 2024 (LS24) je Marko Verbič (Ministrstvo za obrambo).

Vodja vaje s sklepom imenuje člane Modre skupine in Skupine za strateško odločanje. Vodja Modre skupine je Nataša Klenovšek Arh (Ministrstvo za obrambo), vodja Skupine za strateško odločanje je Boštjan Pavlin, mag. (Ministrstvo za obrambo).

Vodstvo vaje zagotovi ustrezne priprave in izvedbo vaje ter vključevanje vadbencev in sodelujočih gospodarskih organizacij pri uresničitvi zastavljenih ciljev. Vodja vaje predpiše navodilo za izvedbo vaje v Republiki Sloveniji.

Vodstvo vaje po končani vaji potrdi poročilo o vaji.

Ministrstvo za obrambo poročilo o vaji pošlje v sprejem Vladi Republike Slovenije.

VIII

(vadbenci)

Vadbenci na vaji v Republiki Sloveniji so:

* Generalni sekretariat vlade Republike Slovenije,
* Ministrstvo za digitalno preobrazbo,
* Ministrstvo za finance,
* Ministrstvo za gospodarstvo, turizem in šport,
* Ministrstvo za kmetijstvo, gozdarstvo in prehrano
* Ministrstvo za javno upravo,
* Ministrstvo za notranje zadeve,
* Ministrstvo za obrambo,
* Ministrstvo za pravosodje,
* Ministrstvo za vzgojo in izobraževanje,
* Ministrstvo za zdravje,
* Ministrstvo za zunanje in evropske zadeve,
* Urad vlade Republike Slovenije za komuniciranje,
* Urad vlade Republike Slovenije za informacijsko varnost,
* Služba vlade Republike Slovenije za zakonodajo,
* Nacionalni odzivni center za omrežne incidente SI-CERT,
* Gospodarska zbornica Slovenije – Sekcija za kibernetsko varnost,
* Banka Slovenije.

IX

(sodelujoči)

Sodelujoče gospodarske organizacije lahko na vaji zastopa Gospodarska zbornica Slovenije v okviru Sekcije za kibernetsko varnost.

Glede na razvoj scenarija vaje in skladno z odločitvijo vodstva vaje se kot sodelujoči v vajo lahko vključijo tudi druge organizacije, ki v okviru Republike Slovenije opravljajo naloge s področja kibernetske obrambe oziroma obrambnega načrtovanja.

V vajo se lahko ob predhodno izraženem interesu, po odločitvi vodstva vaje, vključi tudi gospodarsko družbo ob upoštevanju določil mednarodnih sporazumov in predpisov o varovanju tajnih podatkov.

Republika Slovenija bo na tehničnem delu vaje sodelovala z vojsko Republike Italije in ZDA, kot opazovalce vaje pa bo povabila pripadnike vojske Črne gore.

X

(stroški priprav in izvedbe)

Sodelujoči organi in organizacije sami krijejo stroške priprav in izvajanja vaje. Stroške, ki nastanejo v zvezi s seznanjanjem udeležencev in sodelovanjem Republike Italije, krije Ministrstvo za obrambo.

Sodelujoči organi in organizacije pri določitvi števila sodelujočih na vaji ter delovnega časa upoštevajo predpise, ki urejajo delovna razmerja in delovni čas.

XI

(varnostni ukrepi)

Pri pripravi in izvedbi vaje v prostorih ministrstva se izvajajo predpisani varnostni ukrepi v skladu s Pravilnikom o hišnem redu v poslovnih stavbah Ministrstva za obrambo Republike Slovenije (MO; št. 0070-15/2008-1 z dne 28. 2. 2008, št. 0070-15/2008-7 z dne 21. 5. 2008 (popr.), št. 0070-15/2008-29 z dne 25. 5. 2010, št. 0070-35/2011-7 z dne 23. 8. 2011, št. 0070-35/2011-25 z dne 23. 9. 2013 in št. 0070-25/2020-1 z dne 24. 9. 2020).

XII

(končni določbi)

Ministrstvo za obrambo s tem sklepom seznani vadbence in sodelujoče gospodarske organizacije.

Ta sklep začne veljati naslednji dan po podpisu.

Barbara Kolenko Helbl

generalna sekretarka

**OBRAZLOŽITEV**

Republika Slovenija bo sodelovala na vaji kibernetske obrambe in strateškega odločanja »Locked Shields 2024« (LS24), ki jo organizira Natov center odličnosti za kibernetsko obrambo v Talinu, Estonija. Vaja bo izvedena v času od 22. 4. 2024 do 26. 4. 2024.

Vaja kibernetske obrambe in strateškega odločanja »Locked Shields 2024« (LS24) je umeščena v Načrt vaj v obrambnem sistemu in sistemu varstva pred naravnimi in drugimi nesrečami v letu 2024, zato vlada Republike Slovenije skladno s prvim odstavkom 6. člena Pravilnika o vajah v obrambnem sistemu (Uradni list RS, št. 100/13 in 44/21) sprejme sklep o sodelovanju na vaji.

S ciljem vzpostavitve tesnejšega sodelovanja med javnim in zasebnim sektorjem na področju kibernetske varnosti in obrambe, bodo na vaji poleg vadbencev državnih organov sodelovali tudi predstavniki gospodarskih družb.

Glavni namen vaje je vaditi tehnične postopke zoperstavljanja kibernetskim napadom, ki jih povzročajo simulirane ranljivosti zasebnega vadbenega omrežja. Na podlagi informacij, posredovanih s strani tehnične skupine, bodo pripravljene tudi možnosti sprejemanja strateških odločitev za zmanjšanje posledic kibernetskih napadov.

MINISTRSTVO ZA OBRAMBO